27. 11. 97 De Europæiske Fællesskabers Tidende L 324/41 KOMMISSIONENS BESLUTNING af 14. november 1997 om anerkendelse af, at produktionen af visse landvine og visse k.v.b.d. i Frankrig på grund af disse vines kvalitative egenskaber langtfra er tilstrækkelig til at dække efterspørgslen (Kun den franske udgave er autentisk) (97/799/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin ()), senest ændret ved forordning (EF) nr. 1417/97 ), særlig artikel 6, stk. 4, og ud fra følgende betragtninger: Efter artikel 6, stk. 1, i forordning (EØF) nr. 822/87 er enhver nyplantning af vinstokke forbudt indtil den 31. august 1998; i denne bestemmelse er det dog fastsat, at medlemsstaterne for produktionsårene 1996/97 og 1997/98 kan give tilladelse til nyplantning på arealer bestemt til fremstilling af: — kvalitetsvine fra bestemte dyrkningsområder (k.v.b.d.) og — bordvine med en af følgende benævnelser: »Land- wein«, »vin de pays«, »indicazione geografica tipica«, »vino de la tierra«, »vinho regional«, »regional wine« osv. for hvilke Kommissionen har anerkendt, at produktionen på grund af vinenes kvalitative egenskaber langtfra er tilstrækkelig til at dække efterspørgslen; Frankrig indgav den 10. september og 1. oktober 1997 ansøgninger om anvendelse af denne bestemmelse på visse »vins de pays« (landvine) og visse »v.q.pr.d.« (k.v.b.d.); det fremgår af disse ansøgninger, at de pågældende »vins de pays« og »v.q.p.r.d.« opfylder de fastsatte betingelser; () EFT L 84 af 27. 3. 1987, s. 1. () EFT L 196 af 24. 7. 1997, s. 10. den grænse på 2 584 ha, der er fastsat i artikel 6, stk. 1, i forordning (EØF) nr. 822/87, er ikke overskredet; de i denne beslutning fastsatte foranstaltninger er i over- ensstemmelse med udtalelse fra Forvaltningskomitéen for Vin — VEDTAGET FØLGENDE BESLUTNING: Artikel 1 De »vins de pays« og »v.q.p.r.d.«, der er anført i bilaget opfylder de betingelser, der er anført i artikel 6, stk. 1, andet afsnit, i forordning (EØF) nr. 822/87, for så vidt arealforøgelserne i samme bilag ikke overskrides. Artikel 2 Denne beslutning er rettet til Den Franske Republik. Udfærdiget i Bruxelles, den 14. november 1997. På Kommissionens vegne Franz FISCHLER Medlem af Kommissionen